Foto: AP AQShning saylangan prezidenti Donald Trampning maslahatchisi Killian Konvey Oq uy tomonidan Rossiyaga qarshi kiritilgan yangi sanksiyalar mamlakatning amaldagi rahbari Barak Obamaning Trampni inauguratsiya oldidan «to‘sib qo‘yish»ga harakat qilayotganidan dalolat berishini aytdi. Bu haqda CNN xabar bermoqda. «Prezident Obamani ko‘plab masalalar bo‘yicha qo‘llab-quvvatlovchilar ham bu harakatlar (Rossiyaga qarshi sanksiyalarning kiritilishi – tah.) saylangan prezident Trampni «to‘sib qo‘yish» maqsadida amalga oshirilganini tasdiqlashdi», - deya ma’lum qildi Konvey. Shuningdek, uning ta’kidlashicha, bunday harakatlarni demokratiyada hukumatni tinch yo‘l bilan berish, deb atab bo‘lmaydi.